
SUMAR
[bookmark: h.1fob9te]I. 	Prezentul Raport de evaluare (în continuare – Raport) reflectă cele mai importante constatări, concluzii și recomandări privind aplicarea a cinci proceduri de personal:
        1. Elaborarea, coordonarea și aprobarea fișei postului;
        2. Ocuparea funcției publice;
        3. Perioada de probă pentru funcționarul public debutant;
        4. Evaluarea performanțelor profesionale ale funcționarului public;
        5. Dezvoltarea profesională continuă a funcționarului public. 
Monitorizarea corectitudinii aplicării cadrului normativ în implementarea procedurilor de personal este o continuare a activităţii efectuate pe parcursul anilor 2011-2012, cînd au fost supuse monitorizării toate autorităţile administraţiei publice centrale din subordinea Guvernului (în continuare APC). 
Pe parcursul anului 2013 au fost  monitorizate procedurile de personal: elaborarea, coordonarea şi aprobarea fişei postului; ocuparea funcţiei publice; perioada de probă pentru funcţionarul public debutant în 10 autorităţi publice centrale, care în rezultatul monitorizării anterioare au avut rezultate modeste şi în autorităţile administraţiei publice locale de nivelul al doilea din cadrul a 6 raioane şi a primăriei municipiului Bălţi. 
[bookmark: h.3znysh7]Concomitent, a avut loc monitorizarea procedurilor de personal: dezvoltarea profesională continuă a funcționarului public în 9 autorități publice centrale şi evaluarea performanțelor profesionale ale funcționarului public în 7 autorităţi publice centrale.
II. [bookmark: h.2et92p0]În toate cele 10 autorități publice centrale, care au fost supuse monitorizării, corectitudinea aplicării procedurilor de personal (elaborarea, coordonarea şi aprobarea fișei postului; ocuparea funcției publice; perioada de probă pentru funcționarul public debutant) au fost apreciate cu nivelul mediu. 
Comparînd cu rezultatele monitorizării perioadei anterioare, cînd 5 autorități publice din 10 au fost evaluate cu calificativul ,,scăzut”, se constată o implicare mai activă a subdiviziunilor resurselor umane (în continuare SRU) privind  aplicarea corectă a cadrului normativ în procedurile de personal sus-numite.
Ca rezultat al monitorizării corectitudinii aplicării procedurilor de personal (elaborarea, coordonarea şi aprobarea fişei postului; ocuparea funcţiei publice; perioada de probă pentru funcţionarul public debutant) în autorităţile administraţiei publice locale de nivelul al doilea din cadrul a 6 raioane şi a primăriei municipiului Bălţi s-a constatat că, în aspect general, şi la acest nivel în cadrul autorităţilor publice se atestă o atmosferă de conlucrare între SRU și conducătorii subdiviziunilor structurale din cadrul autorităților administrației publice. În urma discuţiilor desfășurate cu conducătorii autorităţilor publice şi cu preşedinţii raioanelor se constată că aplicarea corectă a cadrului normativ în procedurile de personal, cu unele excepţii, a devenit o normă şi în cadrul autorităţilor administraţiei publice locale de nivelul al doilea. În toate cele 6 raioane şi primăria municipiului Bălţi, în ansamblu, corectitudinea aplicării cadrului normativ în procedurile de personal monitorizate a fost apreciată cu calificativul ,,mediu”.
III. În unele autorităţi publice, procedura de elaborare, coordonare şi aprobare a fişei postului a avut loc cu unele abateri de la prevederile cadrului normativ în domeniu. 
În cadrul autorităţilor publice centrale, supuse monitorizării, pentru 98% din numărul total de funcţii publice au fost elaborate fişele de post, de regulă, conform structurii şi cerinţelor stabilite. Rezultatele monitorizării corectitudinii aplicării cadrului normativ în procesul de elaborare, coordonare şi aprobare a fişei postului în cele 10 autorităţi publice centrale monitorizate corespund următoarelor niveluri:
· nivel mediu –  9 autorități publice (90%);             
· [bookmark: h.tyjcwt]nivel scăzut –  1 autoritate publică (10%).


Fig. 1. Corectitudinea procesului de elaborare, coordonare și
aprobare a fișei postului în APC, în %

În toate autorităţile administraţiei publice locale de nivelul al doilea, corectitudinea procedurii de elaborare, coordonare şi aprobare a fişei postului a fost apreciată cu calificativul „mediu”.
IV. 	Pe parcursul anului 2012, în autoritățile publice supuse procedurii de monitorizare, au devenit vacante 245 funcții publice. Au fost ocupate în total 213 funcţii publice vacante (87%), inclusiv: 74% au fost ocupate prin concurs, 11,5% - prin promovare, 12,2% - prin transfer şi 2,3% prin numire. Din punct de vedere procedural, cu unele abateri nesemnificative, sunt respectate etapele reglementate de cadrul normativ privind ocuparea funcțiilor publice vacante prin concurs. 
[bookmark: h.3dy6vkm]V.   În perioada monitorizată, organizarea şi desfășurarea perioadei de probă a funcționarului public debutant a avut loc cu unele abateri de la prevederile cadrului normativ în domeniu. Rezultatele monitorizării corectitudinii aplicării cadrului normativ în procesul de desfășurare a perioadei de probă pentru funcționarul public debutant, în autoritățile publice centrale supuse monitorizării, corespund următoarelor niveluri:
· nivel înalt –  1 autoritate publică;
· nivel mediu –  4 autorităţi publice;             
· nivel scăzut – 2 autorităţi publice.

În 3 APC monitorizate nu au avut loc încadrări în funcţii publice, din care motiv procedura de monitorizare a perioadei de probă nu a fost efectuată.
În ansamblu pe autorităţile administraţiei publice locale de nivelul al doilea din cele 6 raioane şi primăria municipiului Bălţi, corectitudinea aplicării cadrului normativ în procesul de desfăşurare a perioadei de probă, corespunde următoarelor niveluri: 

· nivel înalt – 2 autorități publice;
· nivel mediu – 3 autorități publice;  
· nivel scăzut – 2 autorităţi publice. 

Astfel, referitor la corectitudinea desfăşurării perioadei de probă pentru funcționarul public debutant se atestă următoarea situaţie:

· nivel înalt – 21,5%;
· nivel mediu –  50%;
· nivel scăzut – 28,5%. 

Fig. 2. Corectitudinea desfășurării perioadei de probă 
pentru funcționarul public debutant, în %

VI. În perioada monitorizată, evaluarea performanțelor profesionale ale funcționarului public a avut loc cu unele abateri de la prevederile cadrului normativ în domeniu. Rezultatele monitorizării corectitudinii aplicării procedurii de evaluare a performanțelor profesionale corespund următoarelor niveluri:
· nivel înalt – 2 autorități publice (28%);
· nivel mediu – 5 autorități publice (72 %);
· nivel scăzut – 0 autorități publice.

Fig. 3. Corectitudinea aplicării procedurii de evaluare a performanțelor profesionale, în %
VII. În perioada monitorizată, procesul de dezvoltare profesională a funcționarului public a avut loc cu abateri de la prevederile cadrului normativ în domeniu. Rezultatele monitorizării corectitudinii aplicării procedurii de dezvoltare profesională a funcționarului public corespund următoarelor niveluri:
· nivel înalt – 2 autorități publice (22 %);
· nivel mediu – 5 autorități publice (56%); 
· nivel scăzut – 2 autorități publice (22%). 


Fig. 4. Corectitudinea aplicării procedurii de dezvoltare profesională continuă
 a funcționarului public, în %

VIII. Problemele și dificultățile identificate urmează a fi depășite prin:
· continuarea oferirii instruirilor şi asistenței metodologice personalului SRU;
· implicarea mai activă a factorilor de decizie din cadrul autorităților publice în gestionarea personalului conform prevederilor cadrului normativ;
· ajustarea, după caz, a cadrului normativ în domeniu;
· realizarea unui studiu (analize) privind efectul/impactul rapoartelor de evaluare a respectării cadrului normativ şi identificarea măsurilor, inclusiv la nivel legislativ, privind responsabilitatea factorilor de decizie în vederea respectării cadrului legal în vigoare.
IX. Colaboratorii Cancelariei de Stat vor efectua vizite de monitorizare repetate în acele autorități publice în care s-au înregistrat încălcări semnificative în aplicarea cadrului normativ în domeniul serviciului public. 

[bookmark: h.4d34og8]Scopul şi obiectivele monitorizării şi evaluării
[bookmark: h.2s8eyo1]Scopul general al activităţii de monitorizare şi evaluare a constat în evaluarea nivelului corectitudinii aplicării cadrului normativ privind 5 proceduri de personal supuse monitorizării. 
 Obiectivele principale:
1. Analiza cantitativă şi calitativă a procesului de aplicare a cadrului normativ existent privind procedurile de personal supuse monitorizării;
2. Identificarea celor mai importante probleme şi dificultăţi (obiective şi subiective) întâlnite de către autorităţile publice monitorizate în procesul de aplicare a cadrului normativ privind procedurile de personal supuse monitorizării;
3. Oferirea asistenței metodologice „aici şi acum” autorităţile publice monitorizate pentru depăşirea problemelor şi dificultăţilor întâmpinate; 
4. Formularea propunerilor/recomandărilor pentru autorităţile publice monitorizate în vederea depăşirii problemelor şi dificultăţilor întâlnite;
5. După caz, ajustarea cadrului normativ existent în vederea facilitării aplicării procedurilor de personal supuse monitorizării.  
[bookmark: h.17dp8vu]Obiectul monitorizării şi evaluării
[bookmark: h.3rdcrjn]Aplicarea cadrului normativ care reglementează 5 proceduri de personal:
1. Elaborarea, coordonarea şi aprobarea fişei postului;
2. Ocuparea funcţiei publice;
3. Organizarea şi desfăşurarea perioadei de probă pentru funcţionarul public debutant;
4. Evaluarea performanțelor profesionale ale funcționarului public;  
5. Dezvoltarea profesională continuă a funcționarului public.  

Autoritățile publice monitorizate
Au fost supuse monitorizării 17 autorităţi publice centrale, autorităţile administraţiei publice locale de nivelul al doilea din cadrul a 6 raioane şi a primăriei municipiului Bălţi.
Vizitele de monitorizare au avut loc în perioada martie – decembrie 2013, conform graficelor semestriale stabilite în prealabil (anexă – Lista autorităţilor publice monitorizate). 
Principii respectate în procesul de monitorizare şi evaluare 
În procesul de monitorizare şi evaluare, au fost  respectate următoarele principii-cheie: 
	Obiectivitate – toate informaţiile reflectate în fişele de monitorizare şi raportul de evaluare se bazează pe fapte şi date concrete. 
Imparţialitate – toate autorităţile publice sunt tratate în mod egal şi imparţial, în conformitate cu aceleaşi cerinţe şi standarde stabilite. 
Echidistanţă – indiferent de statutul şi tipul autorităţii publice, a imaginii autorităţii publice şi a şefului SRU, s-a păstrat o poziţie neutră, orientată strict pe aspectele legale. 
Legalitate – toate acţiunile legate de procesul de monitorizare şi evaluare sunt bazate pe prevederile cadrului normativ în domeniu. 
Transparenţă – scopul, obiectivele, metodele şi obiectul monitorizării/evaluării sunt cunoscute de toţi factorii implicaţi în domeniu. Rezultatele monitorizării sunt comunicate în scris autorităţii publice supusă monitorizării/evaluării. 
Orientare spre îmbunătăţire/dezvoltare – activitatea de monitorizare şi evaluare este orientată exclusiv spre îmbunătăţirea şi dezvoltarea capacităţii autorităţii publice şi a SRU privind implementarea corectă şi uniformă a procedurilor de personal.  

	[bookmark: h.26in1rg]METODOLOGIA APLICATĂ


În cadrul vizitelor de monitorizare au fost utilizate mai multe metode cantitative şi calitative, precum: analiza documentelor; completarea fişelor de monitorizare cu indicatori cantitativi şi calitativi; derularea interviurilor semi-structurate în baza unui ghid de interviu; observarea. 
A fost analizată aplicarea procedurilor de personal pe parcursul anului 2012. În autorităţile publice cu un volum mare de documente a fost aplicată metoda „eşantionului reprezentativ”, ceea ce înseamnă că au fost selectate în jur de 50% din numărul total de documente relevante, iar în autorităţile publice cu un număr mic de funcţionari publici a fost examinat tot volumul de documente. 
	Analiza documentelor
Au fost studiate documentele (ordine, procese-verbale, planuri anuale de dezvoltare profesională, planuri de instruire în subdiviziuni, planuri individuale de autoinstruire, fişe de evaluare a performanţelor/informaţii privind identificarea necesităţilor de instruire etc.) relevante procedurilor de personal supuse monitorizării, atît din punct de vedere al corespunderii prevederilor cadrului normativ, cît şi din punct de vedere metodologic. 
Completarea fişelor de monitorizare
Pentru fiecare procedură de personal supusă monitorizării au fost completate fişe de monitorizare, care cuprind indicatori cantitativi şi calitativi.
Derularea interviurilor semi-structurate
În vederea verificării celor expuse în actele administrative, precum şi în vederea analizei percepţiei funcţionarilor publici în domeniile supuse monitorizării, au fost efectuate interviuri/discuţii cu diferite categorii de funcţionari publici, cu roluri diferite (membru al comisiei de concurs, evaluator, mentor, funcţionar public debutant, funcţionari publici de conducere şi execuţie). 
Observarea
Au fost observate condiţiile de muncă ale colaboratorilor SRU, baza tehnico-materială, acurateţea şi ordinea ţinerii evidenţei documentelor privind administrarea personalului autorităţii publice. 


În urma vizitelor de monitorizare, şefii SRU s-au familiarizat cu fişele de monitorizare completate care, ulterior, au fost semnate de către ambele părţi: colaboratorii Direcţiei reforma administraţiei publice centrale (DRAPC) şi şeful SRU.
 În baza fişelor de monitorizare semnate, colaboratorii DRAPC au întocmit Raportul de evaluare care cuprinde cele mai importante constatări, concluzii şi recomandări privind implementarea procedurilor de personal supuse monitorizării în cadrul autorităţilor publice monitorizate. Ulterior, Raportul de evaluare  a fost expediat conducerii autorităţii publice pentru informare şi, după caz, întreprinderea acţiunilor necesare. 
	[bookmark: h.lnxbz9]SINTEZA CONSTATĂRILOR, CONCLUZIILOR ŞI RECOMANDĂRILOR-CHEIE


În acest capitol sunt prezentate cele mai importante constatări, concluzii şi recomandări privind aplicarea prevederilor cadrului normativ care reglementează cele cinci proceduri de personal monitorizate. 
SRU: aspecte generale
În majoritatea autorităţilor publice  monitorizate, SRU activează în calitate de subdiviziune autonomă responsabilă de gestionarea aspectelor legate de personalul autorităţii publice, sau aceste sarcini sunt puse suplimentar în fişa postului unui funcţionar public. 
În majoritatea cazurilor, misiunea şi funcţiile de bază ale SRU corespund cu prevederile stipulate în Regulamentul-cadru al subdiviziunii resurse umane, anexa nr.9 la Hotărârea Guvernului nr.201/2009 ,,Regulamentul-cadru al subdiviziunii resurse umane din autoritatea publică” 
Personalul SRU activează în condiţii optime pentru exercitarea atribuţiilor de serviciu. În majoritatea cazurilor, SRU dispun de resurse materiale suficiente necesare exercitării eficiente ale sarcinilor şi atribuţiilor ce le revin. 
Cea mai semnificativă problemă cu care se confruntă SRU constă în sporirea complexităţii sarcinilor şi volumului de muncă odată cu intrarea în vigoare a Legii nr.158/2008, fapt ce nu permite orientarea totală a acesteia spre probleme mai strategice şi de un impact mai semnificativ asupra activităţii autorităţii publice.  
	1. [bookmark: h.35nkun2][bookmark: _Toc381716962]Elaborarea, coordonarea și aprobarea fişei postului



	[bookmark: h.1ksv4uv]Cadrul legal 


Legea nr.158-XVI din 4 iulie 2008 cu privire la funcţia publică şi statutul funcţionarului public, articolele 14 (c), 30 (6).
Hotărârea Guvernului nr.201 din 11 martie 2009 „Privind punerea în aplicare a prevederilor Legii nr.158-XVI din 4 iulie 2008 cu privire la funcţia publică şi statutul funcţionarului public”, anexa nr.3, Metodologia cu privire la elaborarea, coordonarea şi aprobarea fişei postului (în continuare – Metodologia). 
	Obiectul monitorizării şi evaluării 


Evaluarea nivelului corectitudinii aplicării prevederilor cadrului normativ în domeniul funcţiei publice şi al funcţionarilor publici privind  elaborarea, coordonarea şi aprobarea fişei postului.
	Constatări 


Conform statelor de personal ale autorităţilor publice monitorizate, au fost înregistrate 937 funcţii publice, care cad  sub incidenţa Legii nr.158/2008. În toate autorităţile publice monitorizate, cu excepţia Ministerului Educaţiei (unde nu erau elaborate 22 fişe de post), la momentul monitorizării, erau elaborate fişele de post pentru toate funcțiile publice (915 funcții publice, adică 97,6%). 
                                          Fig. 5. Fișe de post elaborate, în %
În procesul de monitorizare a procedurii de elaborare a fişelor de post au fost verificate 612 fişe de post, selectate în mod aleatoriu. 
Implicarea factorilor responsabili în elaborarea, coordonarea şi aprobarea fişei postului
În majoritatea autorităţilor publice monitorizate, fişele de post sunt aprobate de către conducătorul autorităţii publice şi este aplicată ştampila autorităţii publice. 
Practic în toate cazurile, fişele de post pentru funcţiile publice de execuție au fost elaborate de conducătorul subdiviziunii structurale din care fac parte funcțiile publice respective. În unele cazuri, fişele de post, pentru funcțiile publice de conducere, au fost elaborate de către titularii funcțiilor publice respective, apoi fiind coordonate cu conducătorul ierarhic superior. 
Ca rezultat al monitorizării, s-a sesizat un nivel sporit de responsabilitate a SRU referitor la acordarea suportului consultativ privitor la aplicarea cadrului normativ în procedura de elaborare a fişelor de post. 
Conducătorii autorităţilor publice, prin atitudinea lor, au sporit gradul de responsabilitate a şefilor subdiviziunilor structurale faţă de calitatea elaborării fişelor de post pentru funcţiile publice din subordinea lor. În majoritatea cazurilor fişa postului se utilizează şi în alte proceduri manageriale, precum: recrutarea şi desfăşurarea concursului pentru funcţiile publice vacante; evaluarea performanţelor profesionale ale funcţionarului public; identificarea necesităţilor de dezvoltare profesională etc. 
Structura şi conţinutul fişelor de post
În majoritatea cazurilor, la elaborarea fişei postului se porneşte de la regulamentul de organizare şi  funcţionare a subdiviziunii structurale din care face parte funcţia publică, precum şi de la structura organizatorică a autorităţii publice, unde sunt indicate relaţiile de subordonare şi raportare. 
Astfel, 529 (86%) fişe de post din cele 612 verificate corespund totalmente cerinţelor de elaborare prevăzute de Metodologie, inclusiv: în APC – 93%, în APL – 76% (elaborate de şeful subdiviziunii structurale în corespundere cu funcţiile subdiviziunii, categoria şi nivelul funcţiei publice, vizate de SRU şi aprobate de conducătorul autorităţii publice). 

			  Fig. 6. Corespunderea fișelor de post cu cerințe stabilite, în %
În 39 de cazuri, fişele de post nu corespund totalmente domeniului de competenţă a subdiviziunii structurale şi titlului funcţiei publice. În unele autorităţi ale administrației publice locale de nivelul al doilea denumirea funcţiilor publice este indicată în formularea anterior punerii în vigoare a Clasificatorului unic al funcțiilor publice.
Se admit cazuri cînd fişele de post pentru funcţii diferite sunt identice după formularea scopului, sarcinilor şi atribuţiilor respective. În unele fişe de post scopul general al funcţiei nu indică clar direcţiile principale de activitate în corespundere cu cele ale subdiviziunilor structurale din care face parte funcţia publică respectivă (Secţia Cultură, Secţia Economie (consiliul raional Ialoveni). Nu în toate cazurile se respectă corelaţia între sarcinile de bază şi atribuţiile de serviciu, aşa cum prevede Metodologia, sau acestea nu sunt repartizate separat pentru fiecare sarcină (Ministerul Mediului, Ministerul Muncii, Protecţiei Sociale şi Familiei, Agenţia ,,Apele Moldovei”, Inspecţia de Stat în Construcţii, Direcţia Învăţămînt, Tineret şi Sport (consiliul raional Orhei), Direcţia Asistenţă Socială şi Protecţia Familiei (primăria municipiului Bălţi), Direcţia Agricultură şi Alimentaţie (consiliul raional Anenii Noi). În unele fişe de post atribuţiile sunt repartizate după sarcini care nu sunt prevăzute de scopul funcţiei respective (Agenţia Achiziţii Publice, Agenţia ,,Apele Moldovei”, Agenţia pentru Eficienţă Energetică, Aparatul preşedintelui raionului Orhei).Unele fişe de post includ sarcini cu caracter vag (Ministrul Mediului, Ministerul Educaţiei, Direcţiile Asistenţă Socială şi Protecţia Familiei (consiliile raionale Orhei şi Călăraşi). 
În rezultatul discuţiilor avute cu 99 funcţionari publici s-a constatat că, în majoritatea cazurilor, activitatea acestora corespunde sarcinilor de bază şi atribuţiilor de serviciu prevăzute în fişa postului. 
Cerinţe faţă de titularul funcţiei publice
În 577 de cazuri (94%) fişele de post prevăd cerinţe minime faţă de titularul funcţiei publice la nivel de cunoştinţe, abilităţi/aptitudini, comportament/atitudini conform prevederilor  Metodologiei şi Clasificatorului unic al funcţiilor publice  şi numai în 39 cazuri (6%) fişele de post includ cerinţe exagerate faţă de titularul funcţiei publice sau totalmente nerelevante funcţiei publice respective (Secţia Cultură (consiliul raional Orhei), Direcţia Educaţie (consiliul raional Teleneşti), Direcţia Asistenţă Socială şi Protecţia Familiei (primăria municipiului Bălţi).
Revizuirea fişelor de post
Pe parcursul perioadei monitorizate au fost revizuite 137 de fişe de post (2%) din cele 937 fişe de post existente în autorităţile publice monitorizate. Preponderent, revizuirea fişelor de post a fost efectuată în cadrul APC (90%), în mare parte, conform prevederilor cadrului normativ. Astfel, 24% din fişele de post revizuite au avut ca motiv modificarea structurii autorităţii publice/subdiviziunii, 36% au fost revizuite din cauza modificărilor funcţionale ale autorităţii publice/subdiviziunii, iar 40% au fost revizuite din cauza modificării titlului funcţiei. 
Evidenţa fişelor de post 
Toate autorităţile publice monitorizate, cu excepţia Inspecţiei de Stat în Construcţii, dispun de  Registrul funcţiilor publice. În majoritatea cazurilor, structura Registrului fişelor de post este conform prevederii cadrului normativ. Totuşi, au fost înregistrate unele abateri, şi anume: înregistrarea fişelor de post după titularul funcţiei publice, şi nu după titlul funcţiei publice pentru care s-a întocmit fişa postului; unele fişe nu au fost numerotate etc. 
În majoritatea autorităţilor publice monitorizate, originalul fişei postului se plasează într-o mapă specială. De pe această fişă de post se fac copii, care se transmit titularului funcţiei publice, conducătorului subdiviziunii, în care îşi desfăşoară activitatea titularul funcţiei respective, precum şi se plasează în dosarul personal al funcţionarului public.
	Concluzii
	


În urma analizei situaţiei reale în cadrul autorităţile publice monitorizate în domeniul elaborării, coordonării şi aprobării fişei postului, în baza constatărilor identificate, cele mai importante concluzii sunt următoarele.
	Autoritățile publice au instituționalizat „fişele de post” drept instrument de divizare a muncii / delegare a sarcinilor în cadrul subdiviziunii/autorităţii publice.
SRU şi alţi factori implicaţi cunosc şi aplică, în majoritatea cazurilor, corect procedura de elaborare, coordonare şi aprobare a fişei postului.
SRU şi şefii de subdiviziuni structurale colaborează relativ constructiv şi eficient la elaborarea fişelor de post.
Titularii funcţiilor, în mare parte, îşi cunosc sarcinile şi atribuţiile specificate în fişele de post, activitatea profesională a acestora corespunde prevederilor fişelor de post.
Conţinutul fişei postului necesită îmbunătăţire în ceea ce priveşte:
· stabilirea corectă a scopului general al funcţiei publice;
· respectarea corelaţiei dintre sarcinile de bază şi atribuţiile de serviciu;
· stabilirea „sarcinilor de bază” şi „atribuţiilor de serviciu” exclusiv în raport cu specificul şi complexitatea funcţiei publice, şi nu conform competenţei profesionale a titularului funcţiei publice;
· stabilirea unor cerinţe obiective, argumentate şi relevante în raport cu categoria şi nivelul funcţiei publice respective pentru titularul funcţiei publice. 




	Recomandări

	Pentru autoritățile publice:





















	Conducerea autorităţii publice va contribui la:
· asigurarea elaborării fişelor postului pentru toate funcţiile publice, preferabil şi pentru alte funcţii/posturi din cadrul autorităţii publice;
· promovarea utilităţii instrumentului „fişa postului” în divizarea muncii în cadrul subdiviziunilor, repartizarea eficientă şi obiectivă a sarcinilor şi atribuţiilor, evaluarea şi motivarea funcţionarilor publici etc.
SRU se va axa pe:
· acordarea suportului metodologic şi informaţional necesar tuturor factorilor implicaţi în procesul de elaborare, coordonare şi aprobare a fişei postului;
· monitorizarea şi implicarea activă în elaborarea/revizuirea fişelor de post în vederea asigurării corectitudinii aplicării prevederilor Metodologiei; 
· întreprinderea acţiunilor necesare, împreună cu toţi factorii implicaţi, în vederea ajustării tuturor fişelor de post la cerinţele Metodologiei;
· derularea activităţilor de instruire/informare pentru şefii de subdiviziuni structurale privind utilizarea fişelor de post în diverse procese manageriale;
· ţinerea evidenţei tuturor fişelor de post în Registrul special conform cerinţelor stipulate în Metodologie. 

	Pentru Cancelaria de Stat:



	· acordarea suplimentară a suportului metodologic SRU din autoritățile publice unde au fost depistate abateri de la Metodologia cu privire la elaborarea, coordonarea şi aprobarea fișei postului;
· în cadrul vizitelor de monitorizare ulterioare în autorităţile publice se va analiza sub un aspect mai amplu utilizarea fişei postului în celelalte proceduri de personal.



	2. [bookmark: h.44sinio][bookmark: _Toc381716963]Ocuparea funcției publice



	Cadrul legal 


Legea nr.158-XVI din 4 iulie 2008 cu privire la  funcţia publică şi statutul funcţionarului public, articolele 27-30, 45, 47-49, 63.
Hotărârea Guvernului nr.201 din 11 martie 2009 „Privind punerea în aplicare a prevederilor Legii nr.158-XVI din 4 iulie 2008 cu privire la funcţia publică şi statutul funcţionarului public”, anexa nr.1, Regulamentul cu privire la ocuparea funcţiei publice prin concurs (în continuare – Regulament).
	Obiectul monitorizării şi evaluării 


Evaluarea nivelului corectitudinii aplicării prevederilor cadrului normativ în domeniul funcţiei publice şi al funcţionarilor publici privind implementarea procedurii de ocupare a funcţiei publice.
	Constatări 


Pe parcursul anului 2012 în autorităţile publice supuse monitorizării au fost înregistrate 245 funcţii publice vacante, ceea ce reprezintă 26% din numărul total de funcţii publice. 
În linii generale, autorităţile publice monitorizate aplică corect procedurile de ocupare a funcţiilor publice. 

Din cele 125 funcţii publice vacante în APC, pe parcursul anului au fost ocupate 108 funcţii publice, inclusiv 74 funcții publice au fost ocupate prin concurs, 15 funcții publice - prin promovare şi 19 funcții publice - prin transfer. În APC monitorizate nu a fost depistat nici un caz de ocupare ilegală a funcției publice. 
În APL de nivelul al doilea pe parcursul anului 2012 au devenit vacante 120 funcții publice, din acestea au fost ocupate 105 funcții publice. În APL, prin concurs au fost ocupate 84 funcţii publice, prin promovare - 9 funcții publice, prin transfer - 7 funcții publice. În autorităţile publice locale de nivelul al doilea supuse monitorizării au fost depistate 5 cazuri cînd funcţia publică a fost ocupată ilegal - prin numire (raionul Ştefan Vodă - 1 funcție, raionul Anenii Noi - 1 funcție și primăria municipiului Bălți - 3  funcţii publice). 
 La finele anului 2012 în toate autoritățile publice monitorizate erau vacante 32 funcţii publice, care urmau să fie ocupate.

Fig. 7. Formele de ocupare a funcțiilor publice vacante, în %
Ocuparea funcției publice  prin concurs
În autoritățile publice monitorizate, prin procedura de concurs au fost ocupate 158 funcții publice (74%) din totalul de funcții publice vacante ocupate pe parcursul perioadei monitorizate. 
Comisia de concurs
În majoritatea autorităţilor publice monitorizate, comisia de concurs a fost instituită prin act administrativ în mod regulamentar, de regulă, pentru un termen de 4 ani.
 În calitate de preşedinte al comisiei de concurs, de regulă, este desemnat un adjunct al conducătorului autorităţii publice, iar în calitate de secretar – un colaborator al SRU. În comisiile de concurs, constituite de consiliile raionale pentru funcţiile publice de conducere subordonate consiliului raional, calitatea de preşedinte al comisiei îi revine preşedintelui raionului. În componenţa comisiilor de concurs, au fost desemnaţi membrii permanenţi şi membrii supleanți. În toate autorităţile publice  monitorizate concursul este considerat o procedură reuşită de selectare a candidaților la ocuparea funcţiei publice. 
În majoritatea cazurilor, membrii comisiei de concurs au beneficiat de suportul consultativ şi informativ din partea SRU referitor la prevederile Regulamentului. Totuşi, ca rezultat al discuţiilor avute cu unii membri ai comisiilor de concurs, s-a constatat că aceştia au nevoie de instruire şi suport metodologic mai complex din partea SRU. 
Organizarea şi desfăşurarea concursului 
Anunţul de desfăşurare a concursului. De regulă, anunţurile succinte referitor la funcţiile publice vacante au fost publicate în unul din ziarele de circulaţie cotidiană. Toate autorităţile publice au plasat pe pagina web informaţiile privind condiţiile de desfăşurare a concursului, iar în unele cazuri acestea au fost plasate şi pe panoul informativ al autorităţii publice. În majoritatea cazurilor, informaţia respectivă corespunde cerinţelor prevăzute în pct.9-15 din Regulament. În unele autorităţi publice cerinţele specifice pentru ocuparea funcţiei publice au un caracter vag (studii superioare prevăzute pentru funcţia publică solicitată, experienţă de lucru în domeniu).
Bibliografia. În mare parte, bibliografiile întocmite pentru concursurile anunţate au fost elaborate conform cerinţelor Regulamentului. 
Înregistrarea şi examinarea dosarelor de participare. În majoritatea autorităţilor publice monitorizate se respectă procedura de înregistrare şi examinare a dosarelor de participare la concurs. În toate cazurile au fost respectate prevederile pct.46 din Regulament referitor la cazurile de prelungire a concursului prin modificarea datei-limită de depunere a documentelor. 
Variante de lucrări. Comisiile de concurs din cadrul autorităţilor publice monitorizate au elaborat 3 variante de lucrări pentru proba scrisă pentru fiecare funcţie publică vacantă. La nivel de structură, în majoritatea autorităţilor publice, variantele de lucrări corespund cerinţelor stipulate în Regulament. 
Totodată, în unele autorităţi publice monitorizate, s-au admis abateri semnificative de la prevederile cadrului normativ cum ar fi: 
· o parte din subiecte pentru cele 3 variante ale probei scrise au un caracter vag (Ministerul Educaţiei, Direcţia Educaţie (consiliul raional Ştefan Vodă));
· se admit cazuri cînd nu se elaborează grile de evaluare a subiectelor pentru proba scrisă (Ministerul Muncii, Protecţiei Sociale şi Familiei, Agenţia Achiziţii Publice).
Lista întrebărilor de bază pentru interviu. S-au constatat cazuri de atitudine subiectivă din partea comisiei de concurs faţă de desfăşurarea interviului cu candidaţii la funcţia publică. 
În majoritatea cazurilor, membrii comisiei de concurs se ghidează de listele întrebărilor de bază propuse în Recomandările metodice (pentru funcţii publice de execuţie şi pentru funcţii publice de conducere), care cuprind toate compartimentele necesare pentru obţinerea informaţiei cu privire la calităţile profesionale şi personale aferente funcţiei, factorii care motivează/demotivează candidatul, comportamentul în diferite situaţii, inclusiv în situaţii de criză, însă fără ajustarea acestora la specificul funcţiei publice vacante. 
În unele cazuri, lista întrebărilor de bază nu se aprobă de comisia de concurs, conform prevederii pct.32  din  Regulament. 
Finalizarea concursului 
În toate autorităţile publice  monitorizate, în temeiul procesului-verbal al comisiei de concurs, în care se stabileşte învingătorul concursului la funcţia publică, persoana/organul care are competenţa legală de numire în funcţie emite în termen actul administrativ de numire în funcţie a învingătorului concursului, care, după structură şi conţinut, corespunde Recomandărilor metodice. 
În majoritatea cazurilor, actul administrativ de numire în funcţie a învingătorului concursului, care se încadrează pentru prima dată în funcţia publică, se indică perioada de probă, se desemnează mentorul, se aprobă programul de desfăşurare a perioadei de probă.
Evidenţa documentelor aferente concursului 
În majoritatea cazurilor, procesele-verbale ale şedinţelor comisiilor de concurs sunt numerotate, corespund, la nivel de structură şi conţinut, prevederilor Regulamentului şi Recomandărilor metodice. Totuşi, se admit cazuri cînd procesele-verbale ale şedinţelor comisiei de concurs nu cuprind toată gama de subiecte care au fost puse în discuţie şi aprobare conform cerinţelor Recomandărilor metodice. Nu în toate cazurile materialele respective se anexează la procesele-verbale. În toate cazurile în procesul-verbal al comisiei de concurs este desemnat învingătorul concursului pentru funcţia publică vacantă. S-au constatat cazuri cînd materialele concursului nu au fost sistematizate şi păstrate în modul corespunzător, într-o mapă separată şi nu au fost transmise SRU prin actul de predare-primire, astfel fiind ignorată atribuţia secretarului comisiei de concurs prevăzută în pct.52 h) din Regulament (Ministerul Educaţiei, Inspecţia de Stat în Construcţii, Agenţia Achiziţii Publice, consiliile raionale Ştefan Vodă, Orhei, Călăraşi).
Ocuparea funcţiei publice vacante prin promovare
Din cele 213 funcţii publice vacante ocupate pe parcursul anului, 24 funcţii (11,5%) au fost ocupate prin promovare. Această procedură poate fi efectuată numai în cazul corespunderii cerinţelor menţionate în articolul 45 (4) din Legea nr.158/2008, care prevede că funcţionarul public poate fi promovat într-o funcţie publică superioară dacă a obţinut în urma evaluării performanţelor profesionale calificativul de evaluare ,,foarte bine” la ultima evaluare sau calificativul de evaluare ,,bine” la ultimele 2 evaluări. În majoritatea cazurilor funcţionarii publici care au fost promovaţi  au întrunit condiţiile sus-menţionate 
S-a constatat că promovarea într-o funcţie superioară se aplică cel mai des în cazul funcţiilor publice de execuţie vacante.  
În majoritatea cazurilor actul administrativ de promovare a funcţionarului public nu este însoţit de o copie a fişei/fişelor de evaluare a performanţelor profesionale ale funcţionarului public, care confirmă legalitatea procedurii de promovare.
Ocuparea funcţiei publice prin transfer
Pe parcursul anului 2012 au fost ocupate prin procedura de transfer 26 funcţii publice (12,2%). 
În toate autorităţile publice monitorizate, procedura de ocupare a funcţiilor publice vacante prin transfer se efectuează în condiţiile prevăzute de art.48 din Legea nr.158/2008.
	Concluzii


În urma analizei situaţiei reale din cadrul autorităţilor publice monitorizate referitor la modalităţile de ocupare a funcţiilor publice, în baza constatărilor identificate, se deduc următoarele concluzii.
	În majoritatea cazurilor, autorităţile publice respectă prevederile legale de ocupare a funcţiilor publice vacante prin concurs, promovare şi transfer. În unele autorităţi publice locale de nivelul al doilea au avut loc încadrări ilegale în funcţia publică prin numire.
Ocuparea funcţiei publice vacante prin concurs
A crescut considerabil numărul funcţiilor publice ocupate prin concurs (74%). Sunt utilizate diferite surse de mediatizare a anunţurilor privind funcţiile publice vacante. În mare parte, actele administrative relevante se întocmesc în modul corespunzător.
Comisiile de concurs instituite funcţionează relativ eficient din punct de vedere al respectării tuturor aspectelor procedurale, dar mai puţin eficient din punct de vedere al calităţii procesului de realizare a procedurii în cauză. În unele autorităţi publice se admit cazuri cînd atitudinea membrilor comisiei de concurs faţă de respectarea prevederilor regulamentului presupune a fi formală, sau este necesară instruirea suplimentară a acestora.    
În aspect general, calitatea documentelor aferente organizării şi desfăşurării concursului este satisfăcătoare. 
Ocuparea funcţiei publice prin promovare
În majoritatea cazurilor de ocupare a funcţiilor publice prin promovare funcţionarii publici respectivi au întrunit condiţiile legale pentru promovare conform prevederilor art.45 (4) din Legea nr.158/2008.
Ocuparea funcţiei publice prin transfer 
În aspect general autorităţile publice aplică corect procedura de transfer. 
În autorităţile administraţiei publice locale de nivelul al doilea au fost depistate 5 cazuri de încadrare ilegală în funcţia publică.


….
	Recomandări


…
	Pentru autorităţile publice:

	Conducerea autorităţii publice va contribui la:
· promovarea şi participarea activă la crearea şi menţinerea unui corp de funcţionari publici profesionişti; 
· asigurarea ocupării funcţiilor publice vacante doar prin forme legale reglementate de cadrul normativ în domeniu;
· încurajarea ocupării funcţiilor publice vacante prin promovarea funcţionarilor publici performanţi; 
· promovarea principiului „angajare/promovare în bază de merite” şi asigurarea aplicării acestuia în procesul de ocupare a funcţiilor publice vacante. 
SRU se va axa pe:
· dezvoltarea şi consolidarea rolului de „expert” şi promotor activ al prevederilor cadrului legal în domeniul managementului funcţiei publice şi a funcţionarilor publici pentru a evita posibilele încălcări din necunoaşterea cadrului normativ în domeniu;
· fortificarea rolurilor de „informator” şi „consultant intern” pentru membrii comisiei de concurs în vederea îmbunătăţirii calităţii procesului de organizare şi desfăşurare a concursurilor;  
· informarea conducătorului autorităţii publice privind posibilele încălcări în domeniul gestionării personalului şi efectele acestora;  
· plasarea informaţiei despre funcţiile publice vacante pe portalul guvernamental cariere.gov.md al funcţiilor publice pentru a căror ocupare autorităţile publice organizează concurs;
· diversificarea canalelor de difuzare a anunţurilor pentru funcţiile publice vacante şi identificarea grupurilor-ţintă de potenţiali candidaţi, în vederea recrutării mai multor candidaţi pentru funcţiile publice vacante;
· verificarea calităţii variantelor de lucrări elaborate pentru asigurarea întocmirii acestora în mod corect în vederea prevenirii unor erori în desfăşurarea probei scrise;
· evidenţa strictă, corectă şi în modul prevăzut de cadrul normativ a  tuturor materialelor/documentelor relevante concursurilor în mape separate;
· asigurarea întocmirii actului de predare-primire a materialelor concursului.

	Pentru Cancelaria de Stat
	· acordarea în continuare a suportului consultativ privind desfăşurarea corectă a concursului pentru ocuparea funcţiei publice;
· schimbul de experienţă între SRU privind organizarea şi desfăşurarea concursului pentru funcţiile publice;
· asigurarea interconexiunii paginii web a autorităţii publice cu portalului guvernamental cariere.gov.md al funcţiilor publice pentru a căror ocupare autorităţile publice organizează concurs;
· elaborarea Ghidului metodologic privind introducerea şi actualizarea informaţiilor pe portalul guvernamental cariere.gov.md.




	[bookmark: _Toc381716964]3. Perioada de probă pentru funcționarul public debutant



	Cadrul legal 


Legea nr.158-XVI din 4 iulie 2008 cu privire la funcţia publică şi statutul funcţionarului public, articolul 31.
Hotărârea Guvernului nr.201 din 11 martie 2009 „Privind punerea în aplicare a prevederilor Legii nr.158-XVI din 4 iulie 2008 cu privire la  funcţia publică şi statutul funcţionarului public”, anexa nr.2, Regulamentul cu privire la perioada de probă pentru funcţionarul public debutant (în continuare – Regulament).
	Obiectul monitorizării şi evaluării 


Evaluarea nivelului corectitudinii aplicării prevederilor cadrului normativ în domeniul funcţiei publice şi al funcţionarilor publici privind organizarea şi desfăşurarea perioadei de probă a funcționarului public debutant.
	Constatări 


Perioada de probă a fost aplicată pentru 118 persoane care s-au încadrat pentru prima dată într-o funcţie publică ca rezultat al desfăşurării procedurii de concurs. În toate cazurile mentorul a fost desemnat prin actul administrativ al conducătorului autorităţii publice. 
În mare parte (84,6%), mentorul este  conducătorul direct al funcţionarului public debutant, care are şi calitatea de evaluator. 
Cazuri de prelungire nejustificată a perioadei de probă nu au fost depistate.
În mare parte, au fost asigurate condiţii optime pentru desfăşurarea eficientă a perioadei de probă a funcţionarilor publici debutanţi şi realizării drepturilor specifice ale  acestora.  Majoritatea funcţionarilor publici debutanţi sunt mulţumiţi de condiţiile de muncă.
Programul individual de desfăşurare a perioadei de probă
În majoritatea cazurilor, perioada de probă a funcţionarilor publici debutanţi s-a desfăşurat în baza Programului, care a fost elaborat de SRU împreună cu conducătorii direcţi ai funcţionarilor publici debutanţi şi mentorii acestora, şi aprobate de conducătorii autorităţilor publice. 
În aspect general, în majoritatea autorităţilor publice monitorizate, structura şi conţinutul Programului de desfăşurare a perioadei de probă pentru funcţionarul public debutant corespunde prevederilor cadrului normativ. Sunt prevăzute acţiuni bine determinate cu implicarea tuturor factorilor prevăzuţi de cadrul normativ. Funcţionarii publici debutanţi au subliniat rolul Programului, care le structurează mai bine activitatea şi îi ajută să se integreze mai bine din punct de vedere socio-profesional. Totodată, în unele autorităţi publice (Ministerul Educaţiei, Agenţia Achiziţii Publice, autorităţile administraţiei publice locale de nivelul al doilea din raionul Orhei), funcţionarii publici debutanţi nu dispuneau de programe de desfăşurare a perioadei de probă, iar în cadrul Inspecţiei de Stat în Construcţii programele sunt întocmite cu abateri semnificative de la cadrul normativ. Nu toate autorităţile publice monitorizate au elaborat Ghidul noului angajat (Ministerul Muncii, Protecţiei Sociale şi Familiei, Ministerul Educaţiei, Agenţia ,,Apele Moldovei”, Inspecţia de Stat în Construcţii, autorităţile administraţiei publice de nivelul al doilea din raionul Orhei).

Instruirea funcţionarului public debutant 
Pe parcursul perioadei de probă, funcţionarii publici debutanţi au fost încadraţi în diverse forme de instruire internă şi externă. Pe parcursul anului au beneficiat de instruire externă cu durata de 10 zile în cadrul Academiei de Administrare Publică  (în continuare – AAP) un număr de 50 funcţionari publici debutanţi (43%). În unele autorităţi publice rămîn în afara instruirii un număr impunător de funcţionari publici debutanţi (Inspecţia de Stat în Construcţii, Agenţia ,,Apele Moldovei”, primăria municipiului Bălţi). Un segment slab pentru toate autorităţile publice monitorizate este lipsa unui sistem bine organizat al instruirii interne a funcţionarilor publici, inclusiv şi a celor debutanţi. Deseori planurile de instruire internă aprobate de conducătorul autorităţii publice au un caracter formal, lipseşte o evidenţă a activităţilor de instruire.
Din cei 118 funcţionari publici debutanţi, pentru 71 (60%) au fost elaborate planuri individuale de instruire a funcţionarului public debutant. Această prevedere nu este respectată în unele autorităţi publice (Ministerul Educaţiei, Agenţia Achiziţii Publice, autorităţile administraţiei publice de nivelul al doilea din raioanele Orhei şi Ştefan Vodă).
În multe cazuri, şefii subdiviziunilor structurale în care activează funcţionarii publici debutanţi au menţionat despre necesitatea instruirii suplimentare a acestora, deoarece foarte mulţi din ei au cunoştinţe superficiale privind administraţia publică şi specificul funcţiei publice. 
Evaluarea activităţii funcţionarului public debutant
Pe parcursul anului 2012, la finele perioadei de probă, au fost evaluaţi 52 funcţionari publici debutanţi. În linii generale, evaluarea activităţii funcţionarului public debutant în perioada de probă se iniţiază în termenii prevăzuţi de Regulament. În majoritatea cazurilor, structura şi conţinutul documentelor aferente procedurii de evaluare a activităţii funcţionarilor publici debutanţi corespund cerinţelor şi prevederilor legale. Cu toate acestea, rapoartele de activitate a funcţionarilor publici debutanţi pe parcursul perioadei de probă, fişele de referinţă nu cuprind toată gama de activităţi a funcţionarului public debutant, laturile pozitive, lacunele. Nu este un sistem bine organizat din partea SRU a monitorizării activităţii factorilor implicaţi în perioada de probă, din care motiv procesul de evaluare a activității funcţionarului public debutant în perioada de probă, în multe cazuri, poartă un caracter formal. 

Confirmarea în funcţia publică 
Actele administrative de confirmare în funcţie a funcţionarilor publici debutanţi corespund totalmente cerinţelor. Concomitent cu confirmarea în funcţia publică, funcţionarilor publici respectivi li s-a conferit gradul de calificare corespunzător categoriei funcţiei ocupate. Totodată, în cadrul Agenţiei Achiziţii Publice nu au fost emise acte administrative de confirmare a funcţionarilor publici debutanţi care, în rezultatul evaluării activităţii în perioada de probă, au obţinut calificativul de evaluare cel puţin ,,satisfăcător” (6 persoane), iar  gradul de calificare conform categoriei funcţiei publice a fost conferit în termene de 3-7 zile de la data finalizării perioadei de probă. Astfel, au fost încălcate prevederile art.31(5) al Legii nr.158-XVI din 4 iulie 2008 cu privire la funcţia publică şi statutul funcţionarului public.
	Concluzii


În urma analizei situaţiei reale în cadrul autorităţilor publice monitorizate în domeniul organizării şi desfăşurării perioadei de probă a funcţionarilor publici debutanţi, în baza constatărilor identificate, cele mai importante concluzii sunt următoarele.
	Autoritățile publice aplică relativ corect prevederile ce ţin de reglementarea activităţii funcţionarilor publici debutanţi. 
Din punct de vedere al procedurii, procesele, documentele şi actele administrative relevante, în mare parte, corespund cerinţelor prevăzute. Din punct de vedere al calităţii şi implicării tuturor factorilor interesaţi, este necesară o îmbunătăţire a situaţiei. 
Autorităţile publice nu acordă atenţia necesară instruirii funcţionarilor publici debutanţi. 
Unele autorităţi publice nu au asigurat instruirea funcţionarilor publici efectuată în cadrul AAP. 
În multe cazuri nu este asigurată executarea întocmai a planului individual de instruire a funcţionarul public debutant pe parcursul perioadei de probă.
Unele SRU nu îşi asumă pe deplin responsabilitatea de monitorizare a procesului de desfăşurare a perioadei de probă, ca rezultat în unele cazuri aceasta are un caracter formal.



	Recomandări



	Pentru autorităţile publice:

	Conducerea autorităţii publice va contribui la:
· Asigurarea aplicării corecte şi uniforme a cadrului normativ în domeniul funcţionarilor publici debutanţi;
· Asigurarea condiţiilor optime pentru buna desfăşurare a activităţii funcţionarului public debutant.  
SRU se va axa pe:
· Asigurarea elaborării programului de desfăşurare a perioadei de probă pentru toţi funcţionarii publici debutanţi, cu planificarea acţiunilor respective specifice tuturor factorilor implicaţi în desfăşurarea perioadei de probă; 
· Asigurarea elaborării planurilor individuale de instruire a debutanţilor, în comun cu persoanele care au calitatea de evaluator;
· Asigurarea instruirii funcţionarilor publici debutanţi (80 ore);
· Monitorizarea internă permanentă a activităţii evaluatorilor şi mentorilor în vederea asigurării implementării corecte şi depline a programului de desfăşurare a perioadei de probă, precum şi evitării cazurilor de subiectivism în procesul de evaluare a activităţii debutanţilor.  

	Pentru Cancelaria de Stat:
	· Acordarea în continuare a suportului consultativ SRU referitor la aplicarea uniformă şi corectă a cadrului normativ în procesul de desfăşurare a perioadei de probă pentru funcţionarul public debutant;
· Organizarea schimbului de experienţă între SRU privind monitorizarea internă a procesului de desfăşurare a perioadei de probă (vizite de lucru, publicații în Buletinul informativ).

	Cadrul legal 


Legea nr.158-XVI din 4 iulie 2008 cu privire la funcţia publică şi statutul funcţionarului public, articolele 34, 35, 36.
Hotărârea Guvernului nr.201 din 11 martie 2009 „Privind punerea în aplicare a prevederilor Legii nr.158-XVI din 4 iulie 2008 cu privire la funcţia publică şi statutul funcţionarului public”, anexa nr.8, Regulamentul cu privire la evaluarea performanţelor profesionale ale funcţionarului public (în continuare – Regulament). 
	Obiectul monitorizării şi evaluării 


Evaluarea nivelului corectitudinii aplicării prevederilor cadrului normativ în domeniul funcţiei publice şi al funcţionarilor publici privind evaluarea performanţelor profesionale ale funcţionarului public. 
	Constatări 


Procedura de evaluare a performanţelor profesionale ale funcţionarilor publici a fost aplicată pentru 670 de funcţionari publici din 685 funcționari publici care corespund condițiilor de evaluare, din cadrul APC monitorizate. Nu au fost evaluaţi 15 funcţionari publici a căror raport de serviciu a fost modificat, suspendat sau încetat în timpul anului ( avînd peste 4 luni lucrate). 
În procesul de monitorizare a procedurii de evaluare a performanţelor profesionale au fost verificate 141 fişe de evaluare, selectate în mod aleatoriu. 
Obiectivele individuale de activitate şi indicatorii de performanţă
În cadrul APC monitorizate au fost elaborate și aprobate pentru anii 2012 și 2013 obiective individuale de activitate şi indicatori de performanţă pentru toți funcționarii publici. În majoritatea cazurilor, s-a respectat formatul fişei de stabilire a obiectivelor şi indicatorilor de performanţă, conform anexei nr.1 la Regulament.
Calitatea formulării obiectivelor şi indicatorilor de performanţă este medie. În multe cazuri, obiectivele nu au fost formulate SMART şi nu sunt măsurabile. Au fost înregistrate cazuri cînd s-au stabilit mai mult de 5 obiective, în loc de 3-5 obiective, aşa cum este prevăzut în Regulament.
Din 100 % autorităţi monitorizate, 14 % au formulat obiective şi indicatori de performanţă la nivel înalt, 43 % - la nivel mediu şi 43 % - la nivel scăzut.
Funcţionarii publici intervievaţi au confirmat că au participat în procesul de stabilire a obiectivelor şi indicatorilor de performanţă. 

Fig. 8. Calitatea formulării obiectivelor şi indicatorilor de performanţă, în %
Organizarea procedurii de evaluare a performanţelor profesionale
Toate autorităţile publice au elaborat în termen şi conform cerinţelor actul de demarare a procedurii de evaluare a performanţelor profesionale. Evaluatorii şi contrasemnatarii pentru toţi funcţionarii publici evaluaţi au fost stabiliţi în majoritatea cazurilor corect. Au fost înregistrate cîteva cazuri de stabilire a contrasemnatarilor pentru funcţionarii publici a căror evaluator a fost persoană de demnitate publică. 
Pentru anul 2012,  3 din 7 autorităţi publice monitorizate au organizat activităţi de instruire pentru evaluatori şi contrasemnatari privind evaluarea performanţelor profesionale ale funcționarilor publici.
Desfăşurarea procedurii de evaluare a performanţelor profesionale
În majoritatea cazurilor au fost respectate toate etapele de desfăşurare a procedurii de evaluare a performanţelor profesionale ale funcţionarului public.  
Completarea fişei de evaluare
Pe parcursul perioadei monitorizate au fost examinate 141 fişe de evaluare. Astfel, 72 % din fişele de evaluare examinate au fost întocmite conform cerinţelor. Au fost cazuri, cînd conţinutul fişelor de evaluare s-a repetat din anii precedenţi sau unele compartimente din fişă nu au fost completate de către evaluator, funcţionarul public evaluat şi/sau contrasemnatar (Ministerul Dezvoltării Regionale şi Construcţiilor, Ministerul Agriculturii şi Industriei Alimentare, Ministerul Justiţiei). 
Derularea interviului de evaluare
Majoritatea funcționarilor publici au beneficiat de interviul de evaluare cu evaluatorul lor. Din discuțiile purtate, s-a constatat că au fost cazuri cînd funcționarii publici nu au fost invitați de către evaluator la interviul de evaluare  (Ministerul Mediului).
Contrasemnarea fişei de evaluare
Majoritatea fişelor de evaluare examinate au fost contrasemnate în modul corespunzător, conform prevederilor Regulamentului. În unele fişe de evaluare examinate, compartimentul „Decizia contrasemnatarului” nu a fost completată de către contrasemnatar.
Evaluarea performanțelor în timpul anului
S-a constatat că, pe parcursul anului 2012, au fost evaluaţi 115 din 130 funcţionari publici a căror raport de serviciu a fost modificat, suspendat sau încetat în timpul anului, care au activat mai mult de 4 luni în anul 2012. 
Generalizarea datelor cu privire la rezultatele evaluării
Notele informative privind rezultatele evaluării performanţelor pentru anul 2012 au fost întocmite de către SRU; structura lor corespunde în mare parte recomandărilor metodice în domeniu şi includ rezultatele sistematizate ale evaluării. În unele cazuri informaţia din Nota informativă a fost eronată (Ministerul Agriculturii şi Industriei Alimentare).
Contestarea rezultatelor procedurii de evaluare a performanțelor profesionale 
Din toate autorităţile publice monitorizate s-au înregistrat 2 cazuri de contestare a rezultatelor evaluării pentru anul 2012, dintre care, 1 caz - la nivel de contrasemnatar (Ministerul Dezvoltării Regionale şi Construcţiilor) şi 1 caz - în instanţa de contencios administrativ (Ministerul Agriculturii şi Industriei Alimentare)
Luarea deciziilor în baza rezultatelor evaluării
În toate cazurile colaboratorii SRU au menţionat că au fost luate deciziile de rigoare pentru funcţionarii publici cu privire la acordarea gradului de calificare superior,  promovare şi destituire, conform prevederilor cadrului normativ în domeniu.

	Concluzii


În urma analizei situației în cadrul APC monitorizate în domeniul evaluării performanțelor profesionale ale funcționarilor publici, cele mai importante concluzii sunt următoarele.
	Procedura de evaluare a performanțelor profesionale ale funcționarului public este planificată şi organizată în modul corespunzător, în termenele stabilite. 
În rezultatul instruirilor și asistenței metodologice oferite de DRAPC, SRU posedă cunoștințele şi pregătirea necesară pentru a administra în mod eficient acest proces. Totuși, sunt cazuri cînd SRU nu acordă suport metodologic și informațional factorilor implicați în procesul de evaluare, ceea ce duce la creșterea numărului de erori și încălcări privind aplicarea procedurii de evaluare a performanțelor profesionale.
Şefii de subdiviziuni deţin competenţe profesionale medii în ceea ce priveşte: etapele procedurii de evaluare a performanțelor profesionale ale funcționarului public; stabilirea corectă a obiectivelor şi indicatorilor de performanță; modalitatea de a purta o discuţie constructivă/motivantă.
SRU şi şefii de subdiviziuni structurale colaborează relativ constructiv şi eficient la stabilirea obiectivelor individuale de activitate, completarea fişelor de evaluare ş.a.
În majoritatea cazurilor au fost respectate şi realizate în modul corespunzător toate cele 3 etape ale procedurii de evaluare. Totuși, din discuțiile purtate cu funcționarii publici, s-a constatat că această procedură în unele cazuri ramîne a fi aplicată superficial.
















	Recomandări

	Pentru autoritățile publice:

	· SRU va organiza instruirea evaluatorilor şi contrasemnatarilor nou-numiţi în perioada evaluată pentru a asigura aplicarea corectă şi uniformă a prevederilor cadrului normativ în domeniul evaluării performanţelor profesionale ale funcţionarului public;
· SRU va organiza instruirea şefilor de subdiviziuni în ceea ce priveşte: importanţa, utilitatea şi beneficiile procedurii de evaluare a performanţelor; procedura de stabilire a obiectivelor în baza modelului SMART şi a indicatorilor de performanţă; precum şi dezvoltarea abilităţilor manageriale relevante procedurii (acordare de feedback, motivare, coaching etc.) prin implicarea formatorilor specializaţi în domeniu; 
· șefii de subdiviziuni şi SRU vor îmbunătăţi calitatea formulării obiectivelor individuale de activitate şi indicatorilor de performanţă, precum şi conţinutul fişelor de evaluare.
· șefii de subdiviziuni şi SRU vor ţine evidenţa tuturor funcţionarilor publici a căror raport de serviciu a fost modificat, suspendat sau încetat în timpul anului şi vor organiza desfăşurarea evaluării acestora timp de 14 zile calendaristice, conform Regulamentului;
· conducerea autorităţii publice, şefii subdiviziunilor, SRU vor corela procedura de evaluare a performanţelor profesionale individuale cu procedura de evaluare a performanţei colective şi cu performanţa organizaţională.


	Pentru Cancelaria de Stat:
	· acordarea în continuare a suportului consultativ SRU privind implementarea corectă şi calitativă a procedurii de evaluare a performanțelor profesionale;
· organizarea vizitelor de lucru între SRU din diferite autorităţi publice privind aplicarea şi desfăşurarea procedurii de evaluare a performanțelor profesionale;
· elaborarea modificărilor/completărilor la Hotărârea Guvernului nr.201/2009, anexa nr.8, Regulamentul cu privire la evaluarea performanţelor profesionale ale funcţionarului public şi ajustarea Ghidului metodic la modificările efectuate.

……
	Cadrul legal 


Legea nr.158-XVI din 4 iulie 2008 cu privire la funcția publică şi statutul funcționarului public, articolele 37, 38.
Hotărârea Guvernului nr.201 din 11 martie 2009 „Privind punerea în aplicare a prevederilor Legii nr.158-XVI din 4 iulie 2008 cu privire la funcţia publică şi statutul funcţionarului public”, anexa nr.10, Regulamentul cu privire la dezvoltarea profesională continuă a funcționarilor publici (în continuare – Regulament). 
	Obiectul monitorizării şi evaluării 


Evaluarea nivelului corectitudinii aplicării prevederilor cadrului normativ în domeniul funcției publice şi al funcționarilor publici privind asigurarea organizării unui proces planificat şi sistematic de dezvoltare profesională continuă a funcționarului public.
	Constatări 


În autoritățile publice monitorizate dezvoltarea profesională a funcționarilor publici este parțial planificată şi nu este corelată cu necesitățile de dezvoltare profesională ale funcționarilor publici şi prioritățile autorităților. Gradul de respectare a prevederilor cadrului normativ privind obligațiile autorității publice şi a funcționarilor publici în domeniul dezvoltării profesionale este mediu. În 5 din 9 autorități au fost întocmite Planuri anuale de dezvoltare profesională continuă a personalului și doar în 3 autorități din acestea au fost realizate activități conform Planului aprobat. Referitor la instruirea externă, funcționarii publici au participat la activitățile de instruire din comanda de stat, implementate de Academia de Administrare Publica, precum și au beneficiat de instruirile organizate de diferite instituții specializate de peste hotare. Instruirile interne au fost organizate şi desfășurate în cadrul autorităților publice. SRU nu au evaluat impactul instruirilor la care au participat funcționarii publici asupra dezvoltării capacităților profesionale ale acestora.
Identificarea necesităților de dezvoltare profesională
Procesul de identificare a necesităţilor de dezvoltare profesională ale funcţionarilor publici în cadrul procedurii de evaluare a performanţelor profesionale este realizat conform cadrului normativ, însă este unul formal, căruia nu i se acordă atenţie din partea ambelor părţi implicate (evaluator şi funcţionarul public evaluat). În cadrul discuţiilor desfăşurate cu unii funcţionari publici, s-a constatat că necesităţile de dezvoltare profesională menţionate de către funcţionarii publici intervievaţi nu au fost reflectate în fişa de evaluare a acestora şi anume la compartimentul „Necesităţi de dezvoltare profesională a funcţionarului public evaluat”.
În cadrul procedurii de evaluare a performanțelor profesionale ale funcţionarilor publici, la 85% din aceștia le-au fost identificate necesitățile de dezvoltare profesională.
În rezultatul examinării fișelor de evaluare, în majoritatea cazurilor, necesitățile de dezvoltare profesională identificate nu se regăsesc în Planurile anuale de dezvoltare profesională ale autorităților. Mai mult ca atît, necesitățile de instruire identificate sunt la fel, repetîndu-se de la un an la altul, ceea ce demonstrează gradul de importanţă scăzut atribuit procesului de identificare a necesităţilor de instruire în cadrul procesului de către funcţionarii ministerului.
Elaborarea Planului anual de dezvoltare profesională a personalului
În 5 din 9 autorități publice au fost elaborate Planuri anuale de dezvoltare profesională a personalului, care au inclus componentele „Instruire internă” şi „Instruire externă”, însă ele nu au fost realizate integral. Structura şi conţinutul Planului anual de dezvoltare profesională corespund cu cerințele stabilite şi anume, include denumirea activităților de dezvoltare profesională, formele de instruire, durata, termenele de realizare, categoriile de participanți şi responsabilii de organizare. De regulă, Planurile anuale de dezvoltare profesională s-au adus la cunoştinţă fiecărui funcţionar public prin semnătură. Însă nici un Plan nu a fost plasat pe pagina web a autorităţii. 
Funcționarii publici intervievați în cadrul vizitei de monitorizare conștientizează importanţa dezvoltării profesionale continue la locul de muncă, necesitatea aprofundării şi actualizării cunoştinţelor, dezvoltării abilităţilor şi modelării atitudinilor necesare pentru exercitarea eficientă a atribuţiilor de serviciu, însă din cauza lipsei alocării mijloacelor financiare nu toți beneficiază de instruire.   
Realizarea procesului de dezvoltare profesională
În conformitate cu datele verificate, doar 63% de funcţionari publici au beneficiat de cel puţin 40 ore de instruire pe an. 5 din 9 autorităţi monitorizate duc evidenţa activităţilor de dezvoltare profesională a personalului prin întocmirea registrului de evidenţă a activităţilor de instruire sau prin administrarea bazei de date cu informații statistice (matricea de evidenţă a instruirii).  
Instruirea externă
Autorităţile publice asigură parţial funcţionarilor publici cel puţin 40 ore pe an de instruire profesională. Procesul de dezvoltare profesională externă nu este desfăşurat în baza principiului de orientare spre necesitățile de instruire. De regulă, se desfăşoară în baza ofertelor existente din partea Academiei de Administrare Publică şi a partenerilor de dezvoltare. Astfel, activităţile de instruire externă a personalului sunt realizate în mod ad-hoc.  
Instruirea internă
Pe parcursul perioadei de monitorizare s-au realizat activităţi de instruire internă. De regulă, întru realizarea cursurilor de instruire internă sunt invitați instructori-practicieni (conducători şi specialiști cu performanţe şi experienţă în domeniul de competență) sau formatori specialişti din diferite autorităţi publice cu experienţă şi competenţe profesionale specifice de activitate. 
Monitorizarea implementării Planului anual de dezvoltare profesională, evaluarea impactului instruirii
În anul 2012 nu s-a realizat nici un exercițiu de evaluare a impactului şi a eficienţei instruirilor organizate şi desfăşurate pentru personalul autorităţilor. 

Finanţarea procesului de dezvoltare profesională
În doar 2 din 9 autorităţi publice (Ministerul Finanţelor şi Ministerul Justiţiei) au fost prevăzute mijloace financiare necesare pentru realizarea procesului de dezvoltare profesională continuă a funcționarilor publici şi utilizate conform destinației (în mărime de 2% din fondul de salarizare). În 1 din 9 autorități publice (Ministerul Agriculturii și Industriei Alimentare) au fost prevăzute mijloace financiare, însă nu au fost utilizate conform destinației. Respectiv, în 6 din 9 autorități publice (Ministerul Transporturilor şi Infrastructurii Drumurilor, Ministerul Mediului, Ministerul Educației, Ministerul Dezvoltării Regionale şi Construcțiilor, Ministerul Culturii, Ministerul Tineretului și Sportului) nu au fost prevăzute mijloace financiare necesare pentru realizarea procesului de dezvoltare profesională. 
	Concluzii


În urma analizei situației privind asigurarea organizării unui proces planificat şi sistematic de dezvoltare profesională continuă a funcționarilor publici, cele mai importante concluzii sunt următoarele.  
	Dezvoltarea profesională a personalului nu reprezintă o procedură importantă a politicii interne în cadrul autorităților publice. Lipsa alocării mijloacelor financiare pentru finanțarea activităților de instruire internă/externă a personalului nu permite eficientizarea procesului de dezvoltare profesională şi valorificarea oportunităților de dezvoltare profesională atît în ţară, cît şi peste hotare.
Necesitățile de dezvoltare profesională identificate în cadrul procedurii de evaluare a performanțelor profesionale ale funcționarului public nu servesc temei pentru elaborarea Planului de dezvoltare profesională a personalului, inclusiv pentru delegarea funcționarilor publici la instruire. Astfel, necesitățile de instruire identificate nu şi-au regăsit continuitate în planificarea şi organizarea activităților de instruire destinate fortificării capacităților manageriale şi profesionale ale funcționarilor publici. În majoritatea cazurilor, șefii de subdiviziuni nu acordă o atenție sporită instruirii la locul de muncă a funcţionarilor publici.
Implementarea reglementărilor privind planificarea, organizarea şi desfășurarea procesului de dezvoltare profesională continuă a funcționarilor publici este asigurată parțial în conformitate cu prevederile cadrului normativ. În doar 5 din 9 autorităţi publice SRU ține evidența datelor referitor la dezvoltarea profesională a personalului. 
În nici o autoritate publică nu s-a realizat evaluarea impactului și a eficienței instruirilor organizate și desfășurate pentru personalul autorității. 

	

	Recomandări

	Pentru autoritățile publice:

	Conducerea autorității publice va contribui la:
· stabilirea, în baza necesităților organizaționale de instruire, obiectivele de dezvoltare profesională la nivel de autoritate publică;  
· planificarea și alocarea mijloacelor financiare necesare pentru realizarea planului anual de dezvoltare profesională a personalului, cel puţin 2% din fondul anual de salarizare;
· asigurarea utilizării mijloacelor financiare eficient și conform destinației;  
· identificarea şi a altor posibilități de dezvoltare profesională a personalului, cum ar fi prin suportul acordat de partenerii de dezvoltare; 
· asigurarea diverselor forme de dezvoltare profesională continuă a funcționarilor publici, cu o durată de cel puțin 40 de ore anual pentru fiecare funcționar public. 
SRU se va axa pe: 
· implicarea activă în procesul de dezvoltare profesională, pentru a asigura caracterul planificat, sistematic și continuu, și anume: identificarea necesităților de dezvoltare profesională la nivel de fiecare funcționar public, subdiviziune și autoritate publică; 
· elaborarea planului anual de dezvoltare profesională a personalului, care ar include activități orientate spre satisfacerea necesităților de instruire identificate;
· acordarea asistenței informaționale și metodologice conducerii autorității publice, conducătorilor subdiviziunilor, funcționarilor publici în domeniul dezvoltării profesionale;
· ținerea evidenței tuturor activităților de instruire realizate;
· evaluarea impactului instruirii asupra rezultatelor activității funcționarilor publici şi, respectiv, asupra performanței acestora.  

	Pentru Cancelaria de Stat:
	· acordarea suportului consultativ întru îmbunătățirea și dezvoltarea capacităților SRU din autoritățile publice în domeniul respectării cadrului normativ privind dezvoltarea profesională continuă a funcționarilor publici;
· analizarea, sub un aspect mai amplu, a corelării necesităților de instruire identificate cu activitățile din Planul de dezvoltare profesională a personalului în cadrul vizitelor de monitorizare în autoritățile publice; 
· organizarea schimbului de experienţă a SRU din autoritățile publice care au obținut nivelul „înalt” pentru procedura de dezvoltare profesională continuă a funcţionarilor publici.

Monitorizarea autorităţilor publice privind corectitudinea implementării cadrului normativ în domeniul managementului funcţiei publice şi al funcţionarului public prin prisma celor 5 proceduri de personal (elaborarea, coordonarea şi aprobarea fişei postului; ocuparea funcţiei publice; organizarea şi desfăşurarea perioadei de probă; evaluarea performanţelor profesionale ale funcţionarului public; dezvoltarea profesională continuă a funcţionarului public) a avut un impact pozitiv asupra gradului de responsabilitate a SRU, membrilor comisiilor de concurs, şefilor subdiviziunilor structurale din cadrul autorităților publice. În  cadrul discuțiilor cu conducătorii autorităţilor publice în care au fost depistate abateri de la cadrul normativ, aceştia au dat asigurări că se vor întreprinde acţiuni concrete şi eficiente întru îmbunătățirea stării de lucruri. Pe parcursul monitorizării, discuţiilor cu conducătorii AP, colaboratorii SRU, cu şefi de subdiviziuni structurale şi alţi funcţionarii publici, a fost acordat suportul consultativ şi metodologic referitor la aplicarea uniformă şi corectă a cadrului normativ privind implementarea celor 5 proceduri de personal monitorizate.

În baza activității de monitorizare şi evaluare efectuate, în anul 2014 se planifică să se întreprindă acțiuni privind:
1. Informarea autorităților publice privind rezultatele activității de monitorizare şi evaluare a aplicării cadrului normativ referitor la cele 5 proceduri de personal supuse monitorizării;
2. Acordarea suportului informațional și metodologic SRU întru îmbunătățirea și dezvoltarea capacităților autorităților publice privind implementarea uniformă și corectă a procedurilor de personal;
3. Efectuarea, pe parcursul anului 2014, a vizitelor de monitorizare în autoritățile publice prin prisma unei abordări complexe privind aplicarea procedurilor de personal (conform graficului aprobat). 


Anexă

Lista
autorităţilor publice supuse monitorizării şi evaluării procesului de implementare
a cadrului normativ privind reglementarea activității funcționarilor publici 


Procedurile de personal monitorizate: 
a) elaborarea, coordonarea şi aprobarea fișei postului; 
b) ocuparea funcției publice; 
c) perioada de probă pentru funcționarul public debutant;
d) dezvoltarea profesională continuă a funcționarului public;
e) evaluarea performanțelor profesionale ale funcționarului public. 


	Nr.
d/o
	Autoritatea publică
	Data
finalizării monitori-zării
	Nivelul corectitudinii aplicării cadrului normativ

	
	
	
	Fișa postului
	Ocuparea funcției publice
	Perioada de probă
	Dezvoltarea profesională continuă 
	Evaluarea performanțelor profesionale 

	Autoritățile administrației publice centrale:

	1.
	Ministerul Educaţiei
	04.04.2013
	scăzut
	mediu
	mediu
	scăzut
	mediu

	2.
	Ministerul Mediului
	12.04.2013
	mediu
	mediu
	mediu
	scăzut
	mediu

	3.
	Ministerul Muncii, Protecţiei Sociale şi Familiei
	17.04.2013
	mediu
	mediu
	înalt
	-
	-

	4.
	Agenţia pentru Eficienţă Energetică
	26.04.2013
	mediu
	mediu
	mediu
	-
	-

	5.
	Ministerul Transporturilor şi Infrastructurii Drumurilor
	03.05.2013
	-
	-
	-
	înalt
	înalt

	6.
	Agenţia Achiziţii Publice
	16.05.2013
	mediu
	mediu
	scăzut
	-
	-

	7.
	Ministerul Dezvoltării Regionale şi Construcţiilor
	10.06.2013
	-
	-
	-
	mediu
	mediu

	8.
	Agenţia Naţională de Reglementare a Activităţii Nucleare şi Radiologice
	23.10.2013
	mediu
	-
	-
	-
	-

	9.
	Agenţia de Stat pentru Protecţia Moralităţii
	11.11.2013
	mediu
	-
	-
	-
	-

	10.
	Agenţia de Asigurare a Calităţii
	09.12.2013
	mediu
	-
	-
	-
	-

	11.
	Agenţia ,,Apele Moldovei”
	18.12.2013
	mediu
	mediu
	mediu
	-
	-

	12.
	Inspecţia de Stat în Construcții
	13.12.2013
	mediu
	mediu
	scăzut
	-
	-

	13.
	Ministerul Agriculturii şi Industriei Alimentare
	08.11.2013
	-
	-
	-
	mediu
	mediu

	14.
	Ministerul Culturii
	29.10.2013
	-
	-
	-
	mediu
	mediu

	15.
	Ministerul Finanțelor
	20.12.2013
	-
	-
	-
	înalt
	înalt

	16.
	Ministerul Justiţiei
	28.11.2013
	-
	-
	-
	mediu
	mediu

	17.
	Ministerul Tineretului şi Sportului
	13.11.2013
	-
	-
	-
	mediu
	mediu

	Autorităţile administrației publice locale:

	1.
	Consiliul raional Anenii Noi
	29.05.2013
	scăzut
	mediu
	înalt
	-
	-

	2..
	Consiliul raional Teleneşti
	20.06.2013
	mediu
	mediu
	înalt
	-
	-

	3.
	Primăria mun. Bălţi
	25.06.2013
	mediu
	mediu
	mediu
	-
	-

	4.
	Consiliul raional Ştefan Voda
	05.07.2013
	mediu
	mediu
	scăzut
	-
	-

	5.
	Consiliul raional Ialoveni
	31.10.2013
	mediu
	mediu
	mediu
	-
	-

	6.
	Consiliul raional Călăraşi
	25.10.2013
	mediu
	mediu
	mediu
	-
	-

	7.
	Consiliul raional Orhei
	6.11.2013
	mediu
	mediu
	scăzut
	-
	-

